laion/Wikipedia-Exotic huggingface dataset:
יחסי קוסטה ריקה – שווייץ

יחסי קוסטה ריקה–שווייץ הם היחסים הדיפלומטיים הרשמיים שבין רפובליקת קוסטה ריקה לבין הקונפדרציה השווייצרית. בין רפובליקת קוסטה ריקה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קוסטה ריקה לבין הקונפדרציה השווייצרית הם יחסים דיפלומטיים חמים וידידותיים. קוסטה ריקה ידועה בתור "שווייץ של מרכז אמריקה" - היא נבדלת ממדינות אחרות במרכז אמריקה ובאמריקה הלטינית בכלל בכך שהיא דמוקרטיה יציבה מזה עשרות שנים, ומצבה הכלכלי איתן יחסית. קונסול כבוד מונה על ידי מועצת הברית של שווייץ בשנת 1912, ובשנת 1957 כוננו שתי המדינות יחסים דיפלומטיים רשמיים. הקונסוליה השווייצרית שודרגה למעמד קונסוליה כללית באותה השנה. שגרירות נפתחה בסן חוסה ב-1967, עשר שנים לאחר מכן. קוסטה ריקה מחזיקה שגרירות בברן משנת 1981. קוסטה ריקה היא שותפת הסחר השנייה בגודלה של שווייץ באמריקה המרכזית. בשנת 2018, שווייץ ייבאה בעיקר מוצרים חקלאיים בשווי 108 מיליון פרנקים שווייצרים מקוסטה ריקה. בנוסף לכך, שווייץ ייצאה סחורה בשווי 185 מיליון פרנקים שווייצריים באותה השנה, בעיקר ציוד אופטי, רפואי ושעונים. ההשקעות השווייצריות בקוסטה ריקה פורחות וחברות שווייצריות מייצרות אלפי מקומות עבודה לקוסטה ריקנים. הסכם סחר חופשי בין איגוד הסחר החופשי האירופי לבין מדינות אמריקה המרכזית נכנס לתוקפו בשנת 2014. בנוסף, נחתם הסכם תחבורה אווירית בין שתי המדינות בתחילת 2019. על פי הלשכה השווייצרית המרכזית לסטטיסטיקה, בסוף שנת 2018 התגוררו בקוסטה ריקה אלף שש מאות שלושים ושישה אזרחים שווייצרים. קוסטה ריקה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. קוסטה ריקה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר לוזאן. שווייץ מיוצגת בקוסטה ריקה בדרג השגרירות באמצעות שגרירות רשמית שהיא מחזיקה בסן חוסה, בירת המדינה. מדיה וקבצים בנושא יחסי קוסטה ריקה – שווייץ בוויקישיתוף Bilateral relations Switzerland–Costa Rica, אתר משרד החוץ של שווייץ EMBASSY OF COSTA RICA IN BERN, SWITZERLAND CONSULATE GENERAL OF COSTA RICA IN LAUSANNE, SWITZERLAND EMBASSY OF SWITZERLAND IN SAN JOSE, COSTA RICA
Q*bert

Q*bert הוא משחק ארקייד שנוצר בשנת 1982. המשחק מתנהל על משטח משחק דמוי פירמידה אשר מורכב מקוביות בעלות שלושה צבעים. מטרת המשחק היא לקפוץ מקוביה לקוביה ולגרום לצבע שלה להשתנות. רמת הקושי עולה עם ההתקדמות בשלבי המשחק, כאשר בשלבים המתקדמים צריכים לקפוץ על חלק מהקוביות פעמיים. הצלחתו של המשחק הובילה לפיתוחם של משחקים נוספים בסגנון דומה, על ידי חברות אחרות. מגרסאות אלו התפרסמה, למשל, גרסת PC בסגנון דומה בשם J-Bird, שפותחה על ידי חברת אוריון. בשנת 1983 יצאה בעקבות המשחק תוכנית טלוויזיה בשם Q*bert. לסדרה שודרו 19 פרקים. במאה ה-21 זכה המשחק לאזכורים שונים. בין השאר, בשנת 2007 הוזכר בפרק של הסדרה סאות' פארק, ובשנת 2012 הופיעו דמויות מתוך המשחק בסרט ראלף ההורס, לצד דמויות שונות מתוך משחקי ארקייד קלאסיים. בשנת 2015 דמותו של Q*bert הופיעה בהופעת קמע בסרט פיקסלים. מדיה וקבצים בנושא Q*bert בוויקישיתוף Q*bert, במסד הנתונים הקולנועיים IMDb (באנגלית) PC Mag, ‏29 מאי 1984 Saturday Supercade, Q*bert Wiki [https://www.imdb.com/title/tt0995579/movieconnections South Park (TV Series) Imaginationland: Episode III], IMDb Disney's D23: Secret world of video game characters revealed in 'Wreck-It Ralph', Entertainment Weekly "Classic video game characters unite via film 'Pixels'". Philstar. 23 ביולי 2014. נבדק ב-23 ביולי 2014. {{cite web}}: (עזרה) Seppala, Timothy (24 ביולי 2015). "'Pixels' is somehow even worse than I thought it could be". engadget. AOL Inc. נבדק ב-13 באוגוסט 2015. {{cite web}}: (עזרה) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
מייסון מאונט

מייסון מאונט (באנגלית: Mason Tony Mount; נולד ב-10 בינואר 1999) הוא כדורגלן אנגלי המשחק בעמדת הקשר במנצ'סטר יונייטד ובנבחרת אנגליה. מאונט נולד בפורטסמות' שבהמפשייר ובגיל שש הוא עבר ללונדון כדי להצטרף לאקדמיה של צ'לסי. הוא עבר בין כל קבוצות הגילאים של צ'לסי והיה אחד מהשחקנים הבולטים בקבוצות הנוער של המועדון. הוא זכה עם קבוצת הנוער של צ'לסי פעמיים בגביע האנגלי לנוער ובעונת 2015/2016 הוא זכה בליגת האלופות לנוער. ב-יולי 2017 חתם על חוזה בקבוצה הבוגרת של צ'לסי לארבע עונות. ב-24 ביולי 2017, כחלק ממדיניות השאלת שחקנים צעירים של צ'לסי, נשלח בהשאלה לעונה אחת לווויטסה ארנהיים מליגת העל ההולנדית. מאונט הרשים והיה אחד מהשחקנים החשובים בקבוצה, כשכבש 14 שערים בכל המסגרות ורשם שמונה בישולים בעונת 2017/2018. בקיץ 2018 הושאל שוב על ידי צ'לסי, לקבוצת דרבי קאונטי מליגת המשנה באנגליה. באותה עונה הרשים תחת המאמן פרנק למפארד, שהיה אחד השחקנים החשובים בהיסטוריה של צ'לסי. בעונה זו היה אחד השחקנים המצטיינים בדרבי קאונטי ועזר לקבוצה לסיים במקום השישי ולהשיג כרטיס לפלייאוף העלייה לפרמייר ליג. דרבי העפילה עד לגמר הפלייאוף בו הפסידה 0–1 לאסטון וילה במשחק שנערך באצטדיון ומבלי. בעונת 2018/2019 רשם מאונט שמונה שערים, כולל שלושער בניצחון 0–4 על בולטון וונדררס. בקיץ 2019 חזר מאונט לצ'לסי, והאריך את חוזהו במועדון עד קיץ 2024, התאחד עם מאמנו בדרבי קאונטי, פרנק למפארד, והפך לשחקן הרכב. הוא כבש את שערו הראשון בפרמייר ליג ב-18 באוגוסט 2019 במחזור השני בליגה במשחק מול לסטר סיטי שהסתיים בתוצאה 1-1. ב-31 באוגוסט 2019 הוא כבש את שערו השני במדי הקבוצה בניצחון 2–3 על נוריץ' סיטי. ב-29 במאי זכה מאונט בליגת האלופות עם צ'לסי לאחר ניצחון בגמר על מנצ'סטר סיטי בתוצאה 0–1. בליגת האלופות תרם באותה עונה שני שערים ב-11 הופעות. מספר ימים לאחר מכן זכה בתואר שחקן העונה מטעם אוהדי הקבוצה לעונת 2020/2021. ב-5 ביולי 2023 עזב מאונט את צ'לסי לאחר 18 שנה, וחתם במנצ'סטר יונייטד לחמש שנים. תמורתו שילמה יונייטד לצ'לסי כ-65 מיליון ליש"ט. מאונט שיחק בכל הנבחרות הצעירות של אנגליה, וב-2017 הוא זכה עם נבחרת אנגליה עד גיל 19 באליפות אירופה. באוקטובר 2018, לאחר שהרשים במדי דרבי קאונטי, זומן על ידי המאמן גארת סאות'גייט לסגל נבחרת אנגליה למשחקי ליגת האומות. ב-7 בספטמבר 2019 ערך את הופעת הבכורה שלו בנבחרת הבוגרת של אנגליה לאחר שנכנס כמחליף בניצחון 0–4 על נבחרת בולגריה במסגרת מוקדמות יורו 2020. ב-17 בנובמבר 2019 כבש את שערו הראשון במדי הנבחרת בניצחון 0–4 על נבחרת קוסובו באותו טורניר מוקדמות. נכלל בסגל נבחרת אנגליה לטורניר מונדיאל 2022. ליגת האלופות: 2020/2021 הסופר קאפ האירופי: 2021 גביע העולם למועדונים: 2021 שחקן העונה של צ'לסי: 2020/2021 שחקן העונה של צ'לסי: 2021/2022 מדיה וקבצים בנושא מייסון מאונט בוויקישיתוף מייסון מאונט, ברשת החברתית פייסבוק מייסון מאונט, ברשת החברתית אקס (טוויטר) מייסון מאונט, ברשת החברתית אינסטגרם מייסון מאונט, ברשת החברתית טיקטוק מייסון מאונט, באתר Transfermarkt מייסון מאונט, באתר Soccerway מייסון מאונט, באתר BDFutbol מייסון מאונט, באתר WorldFootball.net מייסון מאונט, באתר National Football Teams מייסון מאונט, באתר FootballDatabase.eu מייסון מאונט, באתר ESPN העברות בעולם, 5.7: מרטינס חתם בברצלונה, מאונט הוצג ביונייטד, באתר וואלה, 5 ביולי 2023 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
Live at Wembley

Live at Wembley (בעברית: הופעה חיה בוומבלי) הוא אלבום הופעה ואלבום וידאו של הזמרת-יוצרת האמריקאית, ביונסה, אשר יצא לאור ב-26 באפריל 2004, על ידי חברות התקליטים סוני אורבן מיוזיק וקולומביה רקורדס. עם יציאתו נכנס האלבום אל המקום הראשון במצעד אלבומי הווידאו של בילבורד. אלבום ההופעה יצא על גבי די וי די ומכיל הופעה של הזמרת בארנה של ומבלי שבלונדון, כחלק מסיבוב ההופעות שלה "Dangerously in Love Tour". האלבום זכה לביקורות חיוביות. למשל אתר המוזיקה AllMusic, נתן לאלבום ציון של 3.5 כוכבים מתוך 5. במהלך המופע הזמרת ביצעה את השיר "Wishing on a Star", גרסת כיסוי לשירם של להקת רוז רויס. על הביצוע קיבלה מועמדות בטקס פרסי גראמי בקטגוריית "הביצוע הווקאלי הנשי הטוב ביותר בשיר R&B". באותו הטקס, הפסידה ל-"We Belong Together" של מריה קארי. האלבום הגיע למקום ה-17 במצעד הבילבורד 200 ולמקום השמיני במצעד אלבומי ה-R&B וההיפ-הופ של בילבורד, עם מכירות של 45 אלף עותקים בשבוע הראשון ליציאתו. במצעד אלבומי ה-DVD הרשמי של המדינה השיר הגיע למקום הראשון ובכך גם באוסטרליה וספרד כאשר בארצות הברית ואוסטרליה הוא גם הגיע למעמד פלטינה כפולה ובצרפת הגיע למעמד פלטינה. בנוסף לכך, הגיע האלבום לעשירייה הפותחת במצעד של מדינות כמו בלגיה, אוסטריה והולנד. המצעדים שלהלן הם מצעדי אלבומי וידאו בלבד. Live at Wembley, במסד הנתונים הקולנועיים IMDb (באנגלית) מידע על האלבום Live at Wembley באתר MusicBrainz מידע על האלבום Live at Wembley באתר AllMusic האלבום Live at Wembley באתר Discogs Beyoncé - Live At Wembley, Discogs (באנגלית) Billboard Business, Billboard Nielsen Business Media Inc, Billboard, Nielsen Business Media, Inc., 2004-05-22. (באנגלית) Live at Wembley - Beyoncé | Songs, Reviews, Credits, AllMusic (באנגלית) Beyoncé Knowles, GRAMMY.com, ‏2019-11-26 (באנגלית) Austria Top 40 - Musik-DVDs Top 10 23.05.2004 - austriancharts.at, archive.ph, ‏2012-07-01 ULTRATOP, www.ultratop.be ULTRATOP, www.ultratop.be
B'Day Anthology Video Album

B'Day Anthology Video Album (בעברית: אנתולוגיית הווידאו של האלבום B'Day) הוא אלבום הווידאו הראשון של הזמרת האמריקאית, ביונסה, אשר יצא לאור ב-3 באפריל 2007, על ידי חברות התקליטים קולומביה רקורדס, מיוזיק וורלד וסוני מיוזיק לחנות הדיגיטלית וולמרט ומאוחר יותר גם למקומות אחרים. אלבום הווידאו הגיע למקום ה-24 במצעד אלבומי הווידאו של בילבורד. ביונסה אמרה כי הרעיון לאלבום נבע מהעובדה כי לטענתה לא היה טעם בכך שהמעריצים שלה יחכו כל פעם לקליפ חדש שיעלה לאינטרנט אלא הם יוכלו לצפות בכל הקליפים בבת אחת. בנוסף היא אמרה כי עוד לפניי שהחלה לצלם את הקליפים היא ראתה בראשה כיצד הם ייראו מבחינת כוריאוגרפיה, תלבושות, איפור ושיער. היא רצתה שכל קליפ ייראה שונה ולכן בכל קליפ השתמשה בטכניקת צילום שונה, בתלבושות שונות ובתפאורה שונה. האלבום כולל 13 קליפים לשירים מאלבומה השני, כולל מאחורי הקלעים של הכנת האלבום. ביונסה צילמה קליפים לכל הסינגלים שיצאו מהאלבום אך גם צילמה מספר קליפים לשירים שלא יצאו כסיגנלים מהאלבום והכניסה גם אותם לתוך האלבום. חלק מהקליפים שנכנסו לאלבום צולמו מראש וחלק מהם צולמו במיוחד בשביל האלבום. לאלבום יצאו שלוש מהדורות: המהדורה הרגילה, מהדורה מורחבת ומהדורה שהייתה זמינה מחוץ לארצות הברית אשר כוללת את הגרסה המורחבת של אלבומה השני. האלבום זכה להצלחה מסחרית רבה כאשר הגיע למעמד פלטינה כפולה בארצות הברית. הקליפ לשיר "Still in Love (Kissing You)" קיבל תביעות משפטיות בגין הפרת זכויות יוצרים ולכן מאוחר יותר המהדורה הרגילה של האלבום הוחלפה במהדורה הכוללת חלקים מתוך הקליפ המקורי. מידע על האלבום B'Day Anthology Video Album באתר MusicBrainz האלבום B'Day Anthology Video Album באתר Discogs Beyoncé - B'Day Anthology Video Album, Discogs (באנגלית) Billboard Video Albums Gold & Platinum, RIAA (באנגלית)
The Beyoncé Experience Live

The Beyoncé Experience Live הוא אלבום ההופעה השלישי ואלבום וידאו של הזמרת-יוצרת האמריקאית, ביונסה, ואלבום הווידאו הרביעי שלה, אשר יצא לאור ב-16 בנובמבר 2007, על ידי חברות התקליטים קולומביה רקורדס ומיוזיק וורלד. עם יציאתו נכנס האלבום אל המקום השני במצעד אלבומי הווידאו של בילבורד. האלבום כולל הופעה של הזמרת בקליפורניה שהתקיימה במסגרת סיבוב ההופעות "The Beyoncé Experience", ב-2 בספטמבר 2007. בנוסף ליציאתו כאלבום, הוא גם שודר בטלוויזיה האמריקאית במספר ערוצים ו-3 ימים לאחר יציאתו, הוצג ב-96 תיאטראות ברחבי ארצות הברית. עם הוצאתו, קיבל האלבום ביקורות חיוביות אשר שיבחו את ביצועיה של הזמרת במהלך המופע. האלבום עצמו זכה להצלחה מסחרית כאשר הגיע למקום השני במצעד אלבומי הווידאו הרשמי של ארצות הברית ואף הגיע שם למעמד פלטינה כפולה. הביצוע שלה במופע לשיר "Me, Myself and I" קיבל מועמדות לגראמי בקטגוריית "הביצוע הווקאלי הנשי הטוב ביותר בשיר R&B". באפריל 2008, הפרפורמר ניל מדלין שיחזר את ההופעה במוזיאון לאומנויות בניו יורק. The Beyoncé Experience Live, במסד הנתונים הקולנועיים IMDb (באנגלית) מידע על האלבום The Beyoncé Experience Live באתר MusicBrainz מידע על האלבום The Beyoncé Experience Live באתר AllMusic האלבום The Beyoncé Experience Live באתר Discogs Beyoncé - The Beyoncé Experience Live, Discogs (באנגלית) Nielsen Business Media Inc, Billboard, Nielsen Business Media, Inc., 2008-03-08. (באנגלית) Beyoncé Knowles, GRAMMY.com, ‏2019-11-26 (באנגלית)
ורה בושפילד

ורה קהלן בושפילד (באנגלית: Vera Cahalan Bushfield‏; 9 באוגוסט 1889 – 6 באפריל 1976) הייתה אשת ציבור אמריקאית, שכיהנה כחברת הסנאט של ארצות הברית לתקופה קצרה בחודשים אוקטובר–דצמבר 1948. ורה שרה קהלן נולדה בעיר מילר שבמרכז דקוטה הדרומית באוגוסט 1889, אחת מארבעת ילדיהם של פרנסיס ומרי קונרס קהלן. היא למדה בבתי הספר הציבוריים של מילר, ובהמשך באוניברסיטת ויסקונסין-סטאוט, שם סיימה ב-1912 תואר ראשון בכלכלת הבית (Domestic science). באותה שנה נישאה להרלן בושפילד, גם הוא תושב מילר. לבני הזוג נולדו שלושה ילדים. לימים למדה בושפילד באוניברסיטת וסליאן דקוטה שבמיטשל ובאוניברסיטת מינסוטה. ב-1938 נבחר בעלה הרלן, אז משפטן ובכיר במפלגה הרפובליקנית, למושל דקוטה הדרומית. כגברת הראשונה של המדינה בשתי כהונותיו של בעלה (1939–1943), הייתה בושפילד לאשת ציבור בולטת, ומילאה תפקידים באירועים רשמיים רבים, בהם השקת אוניית המערכה "(USS South Dakota (BB-57", הראשונה מאוניות המערכה מסדרת דקוטה הדרומית. בושפילד זכתה להכרה לאומית כאשר בעלה התמודד על מועמדות המפלגה הרפובליקנית בבחירות המקדימות לנשיאות ארצות הברית בכינוס הוועדה הרפובליקנית הלאומית לקראת בחירות 1940. בשעה שבמועמדות זכה מושל ניו יורק תומאס דיואי, הרלן בושפילד נבחר לסנאט של ארצות הברית ב-1942. הוא נפטר בעודו מכהן בספטמבר 1948, ומושל דקוטה הדרומית, ג'ורג' ת. מייקלסון, מינה את ורה בושפילד, באוקטובר, לאייש את מושבו של בעלה המנוח. בושפילד חלקה עם בעלה השקפות פוליטיות דומות, כגון תמיכה בהקטנת הממשלה הפדרלית של ארצות הברית. כל תקופת כהונתה היה הסנאט בפגרה, והיא לא נסעה לוושינגטון הבירה. היא טיפלה בענייניהם של אזרחי המדינה ממשרד בבירת המדינה פיר. בושפילד התפטרה בשלהי דצמבר 1948, ובכך העניקה לסנאטור הנבחר קרל א. מנדט יתרון של כמה ימי ותק על פני סנאטורים חדשים אחרים שנבחרו יחד איתו. במהלך תקופתה באור הזרקורים הפוליטיים, עסקה בושפילד בסוגיות הקשורות לילדים ולנשים. ורה בושפילד נפטרה ב-16 באפריל 1976 בפורט קולינס שבקולורדו, ונטמנה בבית העלמין של ארגון "הצבא הגדול של הרפובליקה" שבמילר. מדיה וקבצים בנושא ורה בושפילד בוויקישיתוף ורה בושפילד, באתר המדריך הביוגרפי של הקונגרס של ארצות הברית (באנגלית) ורה בושפילד, באתר המדריך הביוגרפי של הקונגרס של ארצות הברית (באנגלית) DAKOTA IMAGE — VERA C. BUSHFIELD, באתר SOUTH South Dakota Historical Society Press (באנגלית) ורה בושפילד, באתר "Find a Grave" (באנגלית)
I Am... Yours: An Intimate Performance at Wynn Las Vegas

I Am... Yours: An Intimate Performance at Wynn Las Vegas (אני...שלך: מופע אינטימי בווין לאס וגאס) הוא אלבום הופעה ואלבום וידאו של הזמרת-יוצרת האמריקאית, ביונסה, אשר יצא לאור ב-23 בנובמבר 2009, על ידי מיוזיק וורלד וקולומביה רקורדס. ההופעה צולמה על ידי אד בורק בנבדה שבלאס וגאס, ב-2 באוגוסט 2009, כחלק מסדרת הופעות מצומצמת שערכה הזמרת בעיר על מנת לקדם את אלבומה השלישי. האלבום גם כולל מהדורות מורחבות אשר כוללים קטעי מאחורי הקלעים, גרסאות אינסטרומנטליות לשירי המופע ואף סרט דוקו קצר. המופע בוים על ידי ניק וויקהאם והופק על ידי אמר פאטן. בנוסף לכך, כאשר יצא אלבום ההופעה, שודרה ההופעות בטלוויזיה האמריקאית על ידי הרשת ABC, שלושה ימים לאחר יציאת האלבום ביחד עם קטעי מאחורי הקלעים של סיבוב ההופעות "I Am... World Tour", ונצפתה על ידי 5.2 מיליון אנשים ושודרה גם בערוץ 4 הבריטי. עם שחרורו האלבום קיבל ביקורות חיוביות מהמבקרים שהרבה מהם שיבחו אותו על הביצועים האקוסטיים של הזמרת במהלך המופע, על היכולות הווקאליות של הזמרת, על האינטימיות שבמופעים ועל כך שהעבירה את הסיפור שעומד מאחורי האלבום דרך המופע. ההופעה של הזמרת עם השיר "Halo" קיבלה מועמדות לפרס גראמי בקטגוריית "הביצוע הווקאלי הנשי הטוב ביותר בשיר פופ". האלבום זכה להצלחה רבה בארצות הברית כאשר שהה במשך שמונה שבועות בראש מצעד אלבומי ה-DVD האמריקאי ובכך נהיה לאלבום השני שלה לעשות (ואף שהה 52 שבועות בסך הכל בכל המצעד) וקיבל מעמד פלטינה כפולה על מכירות של 200 אלף עותקים. בנוסף לכך, זכה האלבום להצלחה גם באוסטרליה, שם קיבל את מעמד הפלטינה על מכירות של 15 אלף עותקים. מידע על האלבום I Am... Yours: An Intimate Performance at Wynn Las Vegas באתר MusicBrainz מידע על האלבום I Am... Yours: An Intimate Performance at Wynn Las Vegas באתר AllMusic האלבום I Am... Yours: An Intimate Performance at Wynn Las Vegas באתר Discogs Beyoncé - I Am... Yours: An Intimate Performance At Wynn Las Vegas, Discogs (באנגלית) Beyoncé Knowles, GRAMMY.com, ‏2019-11-26 (באנגלית) Gold & Platinum, RIAA (באנגלית) "ARIA Charts – Accreditations – 2010 DVDs". Australian Recording Industry Association.
קטגוריית הרוכב הצעיר בטור דה פראנס

קטגוריית הרוכב הצעיר בטור דה פראנס היא קטגוריה במרוץ הטור דה פראנס, שמתקיימת מאז שנת 1975. המנצח בה הוא הרוכב בעל הזמן הנמוך ביותר מתחת לגיל 26. המוביל בקטגוריה לובש את החולצה הלבנה. החולצה הלבנה הוענקה בהתחלה לרוכב שמוביל בקטגוריה המשולבת, בין השנים 1968–1975. משנת 1975, הכללים שונו והחולצה הלבנה הוענקה לרוכב שיש לו פחות משלוש שנים כמקצוען, "ניאו פרו" באנגלית. בשנת 1983, כללי הקטגוריה שונו. התחרות בקטגוריה הייתה פתוחה רק לרוכבים שהשתתפו בטור בפעם הראשונה. אך ב-1987, התחרות נפתחה לכל הרוכבים מתחת לגיל 26 ב-1 בינואר באותה השנה. אך ב-1989, הופסק השימוש בחולצה הלבנה. ב-1997, שונה שם התחרות לזכר פביו קסרטלי(אנ'), רוכב אופניים איטלקי שנהרג בטור של 1995 לאחר שהתרסק. השימוש בחולצה הלבנה הוחזר בשנת 2000. שיאן הניצחונות בקטגוריה הוא טאדיי פוגאצ'אר שזכה 4 פעמים ברצף בין 2023-2020. מדיה וקבצים בנושא קטגוריית הרוכב הצעיר בטור דה פראנס בוויקישיתוף Le Tour | White Jersey, www.LeTour.fr
איגוד תעשיית ההקלטות הקנדי

איגוד תעשיית ההקלטות הקנדי הוא איגוד סחר ללא כוונת רווח של מפיקי תקליטים, מפיצים ומוזיקאים בקנדה. בשנת 1972, שונה שם הארגון ל-Canadian Recording Industry Association (CRIA). בשנת 2006, שונה השם ל-Music Canada (בעברית: מיוזיק קנדה) בעקבות תלונות שונות. איגוד תעשיית ההקלטות הקנדי מעניק תעודות זהב, פלטינה ויהלום על מכירות של סינגלים, אלבומים, רינגטונים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של Music Canada איגוד תעשיית ההקלטות הקנדי, ברשת החברתית פייסבוק איגוד תעשיית ההקלטות הקנדי, ברשת החברתית אקס (טוויטר) איגוד תעשיית ההקלטות הקנדי, ברשת החברתית אינסטגרם about, web.archive.org, ‏2013-07-30 Nielsen Business Media Inc, Billboard, Nielsen Business Media, Inc., 2006-04-29. (באנגלית) Billboard Business, Billboard Certification Definitions, Music Canada (באנגלית) Certification Definitions, Music Canada (באנגלית) Nielsen Business Media Inc, Billboard, Nielsen Business Media, Inc., 1982-02-27. (באנגלית) Canadian Recording Industry Association (CRIA): Gold & Platinum - January 2005, web.archive.org, ‏2010-10-19 Canadian Recording Industry Association (CRIA): Gold & Platinum - January 2005, web.archive.org, ‏2013-10-29 Gold/Platinum FAQ, Music Canada (באנגלית)
Beyoncé: Platinum Edition

Beyoncé: Platinum Edition הוא מארז תקליטורים של הזמרת-יוצרת האמריקאית ביונסה. מארז התקליטורים יצא לאור ב-24 בנובמבר 2014, על ידי חברות התקליטים פארקווד, סוני מיוזיק וקולומביה רקורדס. אלבום זה הוא למעשה הוצאה מחודשת של אלבומה החמישי והוא יצא לציון שנה להוצאת האלבום. המארז כולל בתוכו 4 דיסקים כאשר הדיסק הראשון מכיל את כל שירי האלבום בגרסת האודיו שלהם, הדיסק השני מכיל את כל הקליפים לכל השירים באלבום, הדיסק השלישי מכיל הופעות חיות של הזמרת מתוך סיבוב ההופעות לקידום אלבומה החמישי. הדיסק הרביעי הוא למעשה מיני-אלבום שהוציאה במקביל לאלבום ולוח שנה לשנת 2015 כמתנה. ב-13 בדצמבר 2013 הוציאה ביונסה את אלבומה החמישי הקרוי של שמה. האלבום זכה להצלחה רבה בעקבות כך, בנובמבר 2014, נודע כי היא צפויה להוציא המשך לאלבום והוא יופץ באותו החודש. בסופו של דבר, אושר סופית על ידי הצוות של הזמרת כי ההמשך של האלבום תהיה הוצאה מחודשת. ההוצאה המחודשת הגיעה במארז עם שלושה דיסקים נוספים, תחת הכותרת "Beyoncé: Platinum Edition" כאשר ה-"Beyoncé" נגזר מאלבומה החמישי הקרוי באותו השם. בכך, ב-24 בנובמבר 2014, היא הוציאה את המארז באופן פיזי ובאופן מקוון. הדיסק גם גרסאות האודיו היה זמין בגוגל פליי בגרסה המקוונת וה-EP היה זמין ב-iTunes ובאמזון בלבד בגרסתו המקוונת. האלבום Beyoncé: Platinum Edition באתר Discogs Beyoncé - Beyoncé, Discogs (באנגלית)
Above and Beyoncé: Video Collection & Dance Mixes

Above and Beyoncé: Video Collection & Dance Mixes הוא אלבום רמיקס ואלבום וידאו של הזמרת-יוצרת האמריקאית, ביונסה. האלבום יצא לאור ב-16 ביוני 2009, על ידי חברות התקליטים קולומביה רקורדס ומיוזיק וורלד, באופן מצומצם לחנות הדיגיטלית וולמרט ולחנות J&R, אך מאוחר יותר הוא הפך גם לזמין בפלטפורמות אחרות. עם יציאתו נכנס האלבום אל המקום ה-35 במצעד הבילבורד 200. האלבום מכיל שני תקליטורים, כאשר הראשון מכיל אוסף של קליפים לשירים מתוך אלבומה השלישי ואילו הדיסק השני מכיל רמיקסים לשירים מתוך אלבומה השלישי. האלבום הגיע בשיאו למקום ה-35 במצעד האלבומים האמריקאי, למקום השני במצעד אלבומי הדאנס והאלקטרוניקה ולמקום ה-23 במצעד אלבומי ה-R&B וההיפ-הופ. האלבום קיבל ביקורות חיוביות ממבקרי המוזיקה ואף היה מועמד לפרס גראמי על הרמיקס לשיר "Ego" בקטגוריית "שיתוף הפעולה הטוב ביותר בשירה/ראפ". מידע על האלבום Above and Beyoncé: Video Collection & Dance Mixes באתר MusicBrainz מידע על האלבום Above and Beyoncé: Video Collection & Dance Mixes באתר AllMusic האלבום Above and Beyoncé: Video Collection & Dance Mixes באתר Discogs Beyoncé - Above And Beyoncé Video Collection & Dance Mixes, Discogs (באיטלקית) "Beyoncé Chart History (Billboard 200)". Billboard. "Beyoncé Chart History (Top R&B/Hip-Hop Albums)". Billboard. Beyoncé Knowles, GRAMMY.com, ‏2019-11-26 (באנגלית) Above and Beyonce: Video Collection & Dance Mixes, נבדק ב-2020-01-07 Lawson Entertainment Inc, Above And Beyonce Video Collection & Dance Mixes, HMV&BOOKS online (באנגלית) "Above And Beyoncé Dance Mixes". Amazon.com (US). Retrieved March 11, 2011., www.amazon.com Beyoncé to Release ABOVE AND BEYONCE Video Collection & Dance Mixes! | The Official Beyoncé Site, web.archive.org, ‏2012-03-14 Above And Beyonce Video Collection & Dance Mixes, 2009-07-09, נבדק ב-2020-01-07 „Above and Beyoncé - Dance Mixes“ von Beyoncé (בגרמנית), נבדק ב-2020-01-07 "Above & Beyonce Video Collection & Dance Mixes". Amazon.com (Canada). Retrieved February 27, 2012., www.amazon.ca "Above & Beyonce Video Collection & Dance Mixes". Amazon.com (Canada). Retrieved February 27, 2012., www.amazon.ca Above & Beyonce Video Collection & Dance Mixes, נבדק ב-2020-01-07 Above & Beyonce Video Collection & Dance Mixes, 2009-11-03, נבדק ב-2020-01-07 "Above & Beyonce Video Collection & Dance Mixes". Amazon.com (US). Retrieved March 11, 2011., www.amazon.com „Above and Beyoncé - Dance Mixes“ von Beyoncé (בגרמנית), נבדק ב-2020-01-07 Above and Beyoncé - Dance Mixes by Beyoncé (בCanadian English), נבדק ב-2020-01-07 "Above and Beyoncé - Dance Mixes" (in German). iTunes Store (Switzerland). Apple Inc. Retrieved February 27, 2012., music.apple.com Above and Beyoncé - Dance Mixes by Beyoncé (באנגלית אמריקאית), נבדק ב-2020-01-07
רכס דייוויד

רכס דייוויד (באנגלית: David Range) הוא רכס הרים ממערב לרכס מאסון, בהרי פראמנס, באדמת מק. רוברטסון שבאנטארקטיקה. רכס דייוויד נמצא 8 קילומטרים מערבית לרכס מאסון, ובמקביל אליו. אורכו של הרכס 26 קילומטרים בכיוון צפון-צפון-מזרח - דרום-דרום-מערב. שיא גובהו של הרכס הוא הר קואטס שגובהו 1,500 מטרים מעל פני הים. הרכס נקרא לראשונה בערב ב-4 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, יחד עם רכס מאסון ורכס קייסי באופק. למחרת נצפה הרכס בטיסה מן האוויר. הרכס מופה ב-14 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. מוסון קרא לרכס על שמו של פרופסור סר ט. וו. אדג'וורת' דייוויד, שהיה חבר וועדת משלחת החקר הבריטית, אוסטרלית וניו זילנדית לאנטארקטיקה. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 293 • James P. Minard, United States. Antarctic Projects Office, Glaciology and Glacial Geology of Antarctica, P 19 • Damien Gildea, Mountaineering in Antarctica: complete guide: Travel guide • B. A. Marmo, J. Dawson, Movement and structural features observed in ice masses, Framnes Mountains, Mac.Robertson Land, East Antarctica, Annals of Glaciology, Volume 23 1996, pp. 388-395, Cambridge University Press, 20 January 2017, DOI: https://doi.org/10.3189/S0260305500013689 רכס דייוויד באתר הסקר הגאולוגי של ארצות הברית רכס דייוויד באתר הגאזט האנטארקטי של ממשלת אוסטרליה רכס דייוויד באתר הגאזט האנטארקטי המשווה SCAR של ממשלת אוסטרליה תיאור ביקור ברכס דייוויד ותצלומי הרכס תצלום לוויין של אזור רכס דייוויד מפת אזור רכס דייוויד מידע גאוגרפי והיסטורי ראו ב"לקריאה נוספת" ב-"Sailing Directions for Antarctica: Includes Islands South of Latitude 60°" מידע היסטורי על גילוי הרכס ומתן שמו